text: Bilist brækkede ryggen på glat vej
  29 december 2014 kl. 05.33
  Der har været flere uheld natten til mandag, som følge af glatte veje. Værst gik det udover en kvinde ved Oksbøl. Det oplyser Syd- og Sønderjyllands Politi til TV SYD.
  En 71-årig kvinde mistede herredømmet over bilen, da hun på Blåvandvej ved Oksbøl kørte ind i en blød kurve. På grund af det glatte underlag skred hun ud. Kvinden brækkede ryggen i uheldet, men hvor slemt det står til, ved vagtchefen ved Syd- og Sønderjyllands Politi ikke.
  En passager i bilen slap uskadt og det samme gjorde bilisten ved et andet glatføreuheld i politikredsen.
  Hos Sydøstjyllands Politi har der været et enkelt uheld på grund af isglatte veje. Det skete i Grindsted, og her skete der heller ikke personskade.
  Flere færdselsuheld på grund af glat føre i hele politikredsen, senest i Oksbøl, hvor personerne blev fastklemte i køretøjet.  #politidk
  
  